Miestne zastupiteľstvo mestskej časti Bratislava-Petržalka 

Materiál na rokovanie Miestneho zastupiteľstva
mestskej časti Bratislava-Petržalka konaného 
dňa 10. marca 2009

Materiál číslo:  310/2009

K bodu:    Správa z kontroly plnenia uznesení prijatých Miestnym zastupiteľstvom 
                 mestskej časti Bratislava-Petržalka za obdobie  II. polroka 2008    

Predkladá:                                         		Návrh uznesenia: 

Miroslav Skovajsa				Miestne zastupiteľstvo mestskej časti 
miestny kontrolór 				Bratislava-Petržalka

						b e r i e    n a    v e d o m i e 

						Správu z kontroly plnenia uznesení prijatých   
						Miestnym zastupiteľstvom mestskej časti 
						Bratislava-Petržalka za obdobie II. polroka 2008        

Miestny úrad mestskej časti Bratislava-Petržalka 
útvar miestneho kontrolóra 

S p r á v a 
z kontroly plnenia uznesení prijatých Miestnym zastupiteľstvom 
mestskej časti Bratislava-Petržalka za obdobie II. polroka 2008

V súlade s ustanovením § 18d, ods. 1 zákona SNR č. 369/1990 Zb. o obecnom zriadení v znení neskorších zmien a doplnkov, s „Plánom kontrolnej činnosti miestneho kontrolóra na obdobie od 1. januára 2009 do 30. júna 2009“ schváleným uznesením Miestneho zastupiteľstva mestskej časti Bratislava-Petržalka č. 297 dňa 16. decembra 2008 a na základe príkazu miestneho kontrolóra č. 2/2009 zo dňa 19. januára 2009 vykonali kontrolóri útvaru miestneho kontrolóra kontrolu plnenia uznesení prijatých Miestnym zastupiteľstvom mestskej časti Bratislava-Petržalka za obdobie II. polroka 2008, v čase od 19. januára 2009 do 6. februára 2009. 
Cieľom kontroly bolo zistiť vecné plnenie uznesení prijatých na základe záverov rokovaní Miestneho zastupiteľstva mestskej časti Bratislava-Petržalka v období od 1. júla 2008 do 31. decembra 2008. 
Podkladom ku kontrole boli všetky uznesenia prijaté z rokovaní miestneho zastupiteľstva a súvisiace materiály z jednotlivých oddelení a referátov Miestneho úradu mestskej časti Bratislava-Petržalka, ktoré v súlade s § 16 zákona SNR č. 369/1990 Zb. o obecnom zriadení v znení neskorších zmien a doplnkov a Čl. II Organizačného poriadku Miestneho úradu mestskej časti Bratislava-Petržalka vo svojej pôsobnosti vykonávajú okrem iných činností aj plnenie  uznesení prijatých miestnym zastupiteľstvom. 
     
Kontrolou bolo zistené: 
Miestne zastupiteľstvo mestskej časti Bratislava-Petržalka (ďalej len miestne zastupiteľstvo) v období od 1. júla 2008 do 31. decembra 2008 prijalo na základe záverov rokovaní celkom 100 uznesení. 

Zasadnutie miestneho zastupiteľstva dňa 1. júla 2008
Prijatých bolo 19 uznesení, č. 205 až 223. Uznesením č. 205, 216, 217 materiály predložené na rokovanie vzalo miestne zastupiteľstvo na vedomie, 12 uznesení bolo prijatých s výrokom schvaľovacím, č. 206, 207, 209, 210, 211, 212, 213, 215, 218, 219, 220, 222, dve uznesenia s výrokom nesúhlasným, č. 221, 223, jedno uznesenie s výrokom uznášacím č. 208, a uznesenie č. 214 s výrokom ukladacím.  

Uznesenie č. 214
Miestne zastupiteľstvo mestskej časti Bratislava-Petržalka ukladá prednostovi miestneho úradu vyhotoviť záverečnú správu po ukončení likvidácie Bytového podniku Petržalka, p.o..
P l n e n i e :
Priebežná správa o likvidácii Bytového podniku Petržalka, p.o. bola predložená na zasadnutí miestneho zastupiteľstva dňa 30. septembra 2008. Miestne zastupiteľstvo priebežnú správu zobralo na vedomie, a uložilo prednostovi miestneho úradu predložiť záverečnú správu o likvidácii Bytového podniku Petržalka, p.o. v termíne do 28.2.2009.
Uznesenie sa plní.

Zasadnutie miestneho zastupiteľstva dňa 19. augusta 2008
Prijatých bolo 5 uznesení, č. 224 až 228. Uznesenie č. 224 sa prijalo s výrokom uznášacím, tri uznesenia, č. 225, 226 a 228 s výrokom schvaľovacím a uznesenie č. 227 v výrokom ukladacím. 

Uznesenie č. 227
Miestne zastupiteľstvo mestskej časti Bratislava-Petržalka ukladá prednostovi miestneho úradu
1.	predložiť na zasadnutie miestneho zastupiteľstva informáciu o skutočných nákladoch na opravu časti budovy ZŠ Turnianska 10 s rozpísaním jednotlivých položiek.
T: október 2008
2.	rokovať s firmou MADACOM, a.s. o náhrade škody spôsobenej mestskej časti. 
Termín nebol stanovený. 
P l n e n i e : 
Na rokovanie miestneho zastupiteľstva dňa 30. septembra 2008 bol predložený materiál č. 235/2008 „Návrh na zmenu účelu využitia finančných prostriedkov na odstránenie havárie po požiari v ZŠ Turnianska 10“ v ktorom boli vyšpecifikované náklady na odstránenie závad firmou MADACOM. 
Uznesenie je splnené.

Zasadnutie miestneho zastupiteľstva dňa 30. septembra 2008
Prijatých bolo 24 uznesení, č. 229 až 252. Dvanásť uznesení sa prijalo s výrokom schvaľovacím, č. 230, 232, 235, 236, 237, 238, 240, 242, 243, 244, 245, 249. Dve uznesenia sa prijali s výrokom nesúhlasným, č. 234, 239, na vedomie bolo vzatých 6 materiálov, č. 229, 231, 233, 241, 247, 248. Uznesením č. 245 boli odvolaní členovia redakčnej rady Petržalských novín, schválená pôsobnosť redakčnej rady a zvolení noví členovia redakčnej rady. Súčasne bola citovaným uznesením zriadená Mediálna rada ako stály poradný a kontrolný orgán miestneho zastupiteľstva, ktorá súčasne plní aj funkciu poradného orgánu starostu. Uznesením č. 246 bol zvolený nový člen komisie životného prostredia a verejného poriadku, a uznesením č. 252 bol zvolený kandidát na člena rady Miestneho športového klubu. Jedno uznesenie sa prijalo s výrokom ukladacím, uznesenie č. 250.

Uznesenie č. 250  
Miestne zastupiteľstvo mestskej časti Bratislava-Petržalka ukladá prednostovi miestneho úradu pripraviť aktualizovanú koncepciu budovania cyklotrás v mestskej časti Bratislava-Petržalka v súčinnosti s projektovými zámermi magistrátu hl.mesta SR Bratislavy, mestskej organizácie STARZ a Bratislavského samosprávneho kraja s identifikáciou možných zdrojov financovania.                                                                          T: 31.12.2008
                                                           
P l n e n i e : 
Na rokovanie miestnej rady dňa 20. januára 2009  predložil prednosta miestneho úradu  materiál č. 186 „Koncepcia a projektový zámer budovania Zelených ciest pre nemotorovú dopravu v mestskej časti Bratislava-Petržalka“ s možnosťou financovania z fondov EÚ. 
Tento materiál bol predložený na rokovanie miestneho zastupiteľstva dňa 3. februára 2009.
Uznesenie je splnené. 

Zasadnutie miestneho zastupiteľstva dňa 28. októbra 2008
Prijatých bolo 18 uznesení, č. 253 až 270. Uznesenie č. 257 sa prijalo s výrokom uznášacím, piatimi uzneseniami, č. 253, 258, 262, 266 a 267 boli zobrané predložené materiály na vedomie,  9 uzneseniami, č. 254, 255, 256, 260, 263, 264, 265, 268, 269 predložené materiály miestne zastupiteľstvo schválilo, uznesenie č. 259 bolo prijaté s výrokom neschválené, uznesenie č. 261 s výrokom ukladacím a uznesenie č. 270 so žiadosťou. 

Uznesenie č. 261
Miestne zastupiteľstvo mestskej časti Bratislava-Petržakla ukladá prednostovi miestneho úradu pripraviť kalkuláciu nákladov a podklady k rekonštrukcii (opravám) terás, ktoré sú v správe mestskej časti a to v častiach vstupné schodiská, rampy, vpuste a iných častiach v havarijnom stave ohrozujúcom zdravie v termíne do 1. zastupiteľstva v roku 2009 a zahrnúť do návrhu rozpočtu na rok 2009 výdavky na rekonštrukciu, prípadne opravy terás. 
P l n e n i e :
Uznesením miestneho zastupiteľstva č. 306 bol dňa 3. februára 2009 schválený rozpočet mestskej časti Bratislava-Petržalka na rok 2009. V rámci programovej štruktúry výdavkov bola schválená finančná čiastka 11.618,00 € na opravy pochôdzkových terás. 
Uznesenie je splnené.   

Uznesenie č. 270
Miestne zastupiteľstvo mestskej časti Bratislava-Petržalka žiada prednostu miestneho úradu, aby sa obrátil na magistrát hlavného mesta, Paming, prípadne iné orgány, vo veci sochy Oľgy Trebischovej od autora A. Rigeleho za účelom navrátenia sochy do mestskej časti Petržalka. O umiestnení sochy rozhodne Miestne zastupiteľstvo. 
Termín plnenie nebol prijatý. 
P l n e n i e : 
Prednosta miestneho úradu listom zo dňa 31.10.2008 požiadal Paming o navrátenie pomníka Oľgy Trebitschovej do mestskej časti Bratislava-Petržalka. Dňa 1.12.2008 bola doručená z Pamingu odpoveď s oznámením, že predmetný pomník sa v súčasnosti reštauruje a bude pripravený na osadenie na jar 2009. Súčasťou odpovede je i žiadosť o spoluprácu mestskej časti Bratislava-Petržalka pri inštalovaní pomníka (vybudovanie základovej konštrukcie a napojenie na inžinierske siete) v prípade ak dôjde k znovuosadeniu pomníka v Sade Janka Kráľa. 
Uznesenie je splnené. 

Zasadnutie miestneho zastupiteľstva dňa 25. novembra 2008
Prijatých bolo 15 uznesení, č. 271 až 285. Uznesenia č. 273 a 283 boli prijaté s výrokom uznášacím, štyrmi uzneseniami, č. 271, 274, 275, 281 boli zobrané predložené materiály na vedomie, piatimi uzneseniami, 278, 279, 281, 284, 285 prerokované materiály miestne zastupiteľstvo schválili, uznesenie č. 276 bolo prijaté s výrokom neschválené, uznesenie č. 272, 277, s výrokom ukladacím a uznesením č. 282 miestne zastupiteľstvo vrátilo správu na prepracovanie a následné predloženie na zasadnutí v decembri 2008. 

Uznesenie č. 272
Miestne zastupiteľstvo mestskej časti Bratislava-Petržalka ukladá prednostovi miestneho úradu
1.	Rokovať s hlavným mestom ohľadom zabezpečenia prenájmu pozemkov pod novovybudovanými a existujúcimi kontajnerovými stanovišťami za primeraných podmienok.                                                                    T: 30.12.2008
2.	Vypracovať zjednodušený spôsob vybavovania pre ohlásenie drobnej stavby a pre vydanie stavebného povolenia pre budovanie a rozšírenie kontajnerových stanovíšť. 
                                                                                                 T: 15.12.2008
3.	Vypracovať zjednodušený spôsob vybavovania pre ohlásenie drobnej stavby pri uzamykaní a zastrešovaní existujúcich kontajnerových stanovíšť. 
                                                                                               T: 15.12.2008
4.	Vypracovať systém kontroly živnostníkov a firiem zaoberajúcich sa činnosťami, pri ktorých vzniká odpad. 
5.	Pripraviť informácie pre občanov a správcov o povinnostiach s nakladaním s odpadmi a zverejniť ich prostredníctvom Petržalských novín, letákov a internetovej stránky mestskej časti. 

P l n e n i e : 
K bodu 1.
Prednosta miestneho úradu v zmysle prijatého uznesenia v decembri 2008 rokoval s vedúcou oddelenia nájmov nehnuteľností magistrátu, kde vzniesol požiadavky k návrhu nájomnej zmluvy na pozemky pod kontajnerovými stanovišťami. 
K bodu 2. a 3. 
Termín plnenia bodu č. 2 a č. 3 predmetného uznesenia bol uznesením č. 305 zo dňa 3. februára 2009 posunutý na 28.2.2009.
K bodu č. 4
Listom zo dňa 27.01.2009 požiadal prednosta organizáciu OLO, a.s., zákaznícke oddelenie, o preverenie plnenia zákonnej povinnosti súvisiacej so zberom odpadu firiem a živnostníkom  podnikajúcim na území Petržalky, ktorí majú prenajaté obecné priestory. Termín stanoviska k predmetnej žiadosti bol určený do 6. februára 2009. 
K bodu č. 5
Informácie pre občanov a správcov budú spracované formou informačných letákov, ich príprava je v štádiu návrhu. Distribúcia sa uskutoční po ich vytlačení. 
 
Uznesenie č. 277
Miestne zastupiteľstvo mestskej časti Bratislava-Petržalka ukladá prednostovi miestneho úradu zapracovať do koncepcie (projekt budovania obnovy verejných športovísk) aj prvky pre staršiu verejnosť a zdravotne postihnutých občanov. 
Termín plnenia nebol stanovený. 
P l n e n i e : 
V súlade s prijatým uznesením boli do koncepcie obnovy a revitalizácie ihrísk a verejných športovísk zapracované aj prvky pre staršiu verejnosť a zdravotne postihnutých občanov.
Uznesenie je splnené. 

Uznesenie č. 282
Miestne zastupiteľstvo Mestskej časti Bratislava-Petržalka vracia správu (Správa z kontroly prenajímania nevyužívaných nebytových priestorov v objektoch rozpočtovej organizácie Kultúrne zariadenia Petržalky) na prepracovania a predloženie na zasadnutí miestneho zastupiteľstva v decembri 2008. 
P l n e n i e : 
Správa z kontroly prenajímania nevyužívaných nebytových priestorov v objektoch rozpočtovej organizácie Kultúrne zariadenia Petržalky bola prepracovaná a opätovne predložená na rokovanie miestneho zastupiteľstva dňa 16. decembra 2008. Túto správu uznesením č. 296 vzalo na vedomie. 
Uznesenie je splnené.
Zasadnutie miestneho zastupiteľstva dňa 16. decembra 2008
Zo záverov rokovania bolo prijatých 19 uznesení, č. 286 až 304. Uznesenia č. 288 bolo prijaté s výrokom uznášacím, piatimi uzneseniami, č. 286, 287, 291, 295 a  296 boli zobrané predložené materiály na vedomie, dvanástimi uzneseniami č. 189, 290, 292, 293, 294, 297, 298, 299, 300, 301, 302 a 303 prerokované materiály miestne zastupiteľstvo schválilo, jedno uznesenie, č. 304 so žiadosťou.  Uznesenia č. 289, 290 a 296 boli prijaté i s ukladacou časťou. 

Uznesenie č. 289
Miestne zastupiteľstvo mestskej časti Bratislava-Petržalka ukladá prednostovi miestneho úradu predložiť na zasadnutie miestneho zastupiteľstva ekonomické vyhodnotenie a vyhodnotenie kvality prác pri starostlivosti o zeleň vykonávanú Miestnym podnikom verejnoprospešných služieb Petržalka v lokalite Ovsište, Malé Centrum a Dvory 4-6.
                                                                                                   T: 06/2009
P l n e n i e :
Uznesenie je plnené priebežne.  

Uznesenie č. 290
Miestne zastupiteľstvo mestskej časti Bratislava-Petržalka ukladá prednostovi miestneho úradu:
1.	zabezpečiť vyčlenenie jednej bytovej jednotky v objekte na Čapajevovej ul. č.3 pre potreby občianskych združení aktívnych v terénnej sociálnej práci 
2.	predložiť na zasadnutie miestneho zastupiteľstva správu o úspešnosti schválených bezpečnostných opatrení                                                       T: 05/2009

P l n e n i e :
Uznesenie je plnené priebežne. 

Uznesenia č. 296
Miestne zastupiteľstvo mestskej časti Bratislava-Petržalka ukladá prvému zástupcovi starostu spracovať postup pri prenájme nebytových priestorov v Mestskej časti Bratislava-Petržalka. 
                                                                                                      T: 03/2009
P l n e n i e :
Uznesenie je plnené priebežne. 

Uznesenie č. 304
Miestne zastupiteľstvo mestskej časti Bratislava-Petržalka žiada starostu mestskej časti podať odvolanie proti rozhodnutiu súdu, ktorým bolo uznesenie miestneho zastupiteľstva o voľbe dvoch zástupcov starostu z decembra 2006 určené ako neplatné alebo ako zrušené.
Termín plnenia prijatého uznesenia nebo určený. 

P l n e n i e : 
Dňa 23. januára 2009 bolo podané odvolanie proti rozhodnutiu súdu. 
Uznesenie je splnené. 

Vykonanou kontrolou plnenia uznesení prijatých Miestnym zastupiteľstvom mestskej časti Bratislava-Petržalka za obdobie II. polroka 2008 bolo zistené, že v kontrolovanom období bolo na základe rokovaní prijatých celkom 100 uznesení. Z uvedeného počtu 55 uzneseniami predložené materiály miestne zastupiteľstvo schválilo, 23 materiálov vzalo na vedomie, 6 materiálov neschválilo, 5 materiálov prijalo s výrokom uznášacím, 8 materiálov s výrokom ukladacím a 3 materiály so žiadosťou. 
Z osem uznesení prijatých s ukladacím výrokom boli štyri uznesenia splnené (č. 227, 250, 261, 282), štyri uznesenia sa plnia priebežne (č. 214, 289, 290, 296), Uznesenie č. 272 obsahovalo 5 bodov, z čoho bod č. 1 a 4 je splnený, v bode č. 2 a 3 sa predĺžil termín plnenia a bod č. 5 bude splnený po vytlačení informačných letákov 
Tri uznesenia prijaté so žiadosťou (č. 270, 277, 304) boli splnené v stanovených termínoch.   
Na základe vykonanej kontroly je možné konštatovať, že uzneseniam Miestneho zastupiteľstva mestskej časti Bratislava-Petržalka prijatým zo záverov rokovaní a termínom ich plnenia je venovaná náležitá pozornosť.